ประกาศจังหวัดหนองคายเรื่องหลักเกณฑ์ในการพิจารณาอนุญาต และมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟและตะไล หรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟและตะไลหรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดหนองคายโดยความเห็นชอบร่วมกันของคณะกรมการจังหวัดหนองคายและสภาวัฒนธรรมจังหวัดหนองคายจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้๑. ให้ยกเลิกประกาศจังหวัดหนองคาย เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อย หรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ลงวันที่ ๓๐ กันยายน ๒๕๕๙๒. ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ และตะไล หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่ และได้ปฏิบัติตามหลักเกณฑ์ในประกาศนี้ทั้งนี้ ให้ผู้ประสงค์จะขออนุญาตจะต้องยื่นคำขอรับใบอนุญาตล่วงหน้าก่อนวันจุดและปล่อยไม่น้อยกว่า ๑๕ วันเพื่อให้อำเภอตรวจสอบความเหมาะสมของสถานที่และแจ้งประสานสนามบิน ท่าอากาศยานหรือศูนย์ควบคุมการบิน ในพื้นที่ทราบล่วงหน้าไม่น้อยกว่า ๗ วัน๓. กำหนดระยะเวลาในการจุดและปล่อย๓.๑ห้ามอนุญาตให้มีการจุดและปล่อยบั้งไฟ และตะไลหรือวัตถุอื่นใดที่คล้ายคลึงกันขึ้นไปสู่อากาศในห้วงระยะเวลาที่มีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ในพื้นที่จังหวัดหรือในพื้นที่จังหวัดใกล้เคียง โดยทางเครื่องบินพระที่นั่งรถยนต์พระที่นั่ง หากปรากฏข้อเท็จจริงในภายหลังว่ามีการอนุญาตในห้วงระยะเวลาดังกล่าว ให้นายอำเภอเพิกถอนการอนุญาตการจุดและปล่อยบั้งไฟ และตะไลหรือวัตถุอื่นใดที่คล้ายคลึงกันขึ้นไปสู่อากาศ นั้น๓.๒ให้กระทำได้ในห้วงเดือนหกถึงเดือนเจ็ดตามปีปฏิทินจันทรคติไทย เริ่มตั้งแต่วันขึ้น๑ ค่ำ เดือน ๖ ถึงวันแรม ๑๕ ค่ำ เดือน ๗ และอนุญาตให้จุดและปล่อยบั้งไฟ และตะไลหรือวัตถุอื่นใดที่คล้ายคลึงกันขึ้นไปสู่อากาศได้เฉพาะแต่ในท้องที่๓.๓องค์กรปกครองส่วนท้องถิ่น ตำบล หมู่บ้าน หรือชุมชน ที่เคยมีประวัติการจัดงานประเพณีบุญบั้งไฟเดือนหกหรือเดือนเจ็ดขององค์กรปกครองส่วนท้องถิ่นตำบล หมู่บ้าน หรือชุมชนนั้น อนุญาตให้จุดและปล่อยบั้งไฟ ได้ไม่เกิน ๑ วันต่อปีเว้นแต่มีเหตุจำเป็นตามประเพณีและวัฒนธรรมท้องถิ่น นายอำเภออาจเพิ่มระยะเวลาตามที่เห็นสมควรได้ และภายในห้วงเวลาตามข้อ ๓.๒ ของแต่ละปี องค์กรปกครองส่วนท้องถิ่น ตำบล หมู่บ้านหรือชุมชนใดที่ร่วมกันจัดงานประเพณีบุญบั้งไฟเดือนหกหรือเดือนเจ็ดและได้รับอนุญาตให้จุดและปล่อยบั้งไฟและตะไล หรือวัตถุอื่นใดที่คล้ายคลึงกันขึ้นไปสู่อากาศแล้วห้ามอนุญาตให้มีการจุดและปล่อยบั้งไฟ และตะไลหรือวัตถุอื่นใดที่คล้ายคลึงกันขึ้นไปสู่อากาศในเขตท้องที่นั้นอีก๓.๔องค์กรปกครองส่วนท้องถิ่น ตำบล หมู่บ้าน หรือชุมชนใดที่ไม่เคยมีประวัติการจัดงานประเพณีบุญบั้งไฟเดือนหกหรือเดือนเจ็ดห้ามอนุญาตจัดให้มีการจุดและปล่อยบั้งไฟ และตะไล หรือวัตถุอื่นใดที่คล้ายคลึงกันขึ้นไปสู่อากาศในเขตท้องที่นั้น๓.๕การจุดและปล่อยบั้งไฟ และตะไลหรือวัตถุอื่นใดที่คล้ายคลึงกันขึ้นไปสู่อากาศต้องกระทำระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกา๔. ชนิด ขนาด และจำนวน๔.๑บั้งไฟที่ใช้ในการจุดและปล่อยต้องผลิตจากวัสดุ อุปกรณ์ที่มีน้ำหนักเบาและไม่มีส่วนผสมของโลหะยกเว้นชิ้นส่วนลวดโลหะที่ผูกติดยึดกับส่วนหางของบั้งไฟ๔.๒ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ ต้องมีขนาดไม่เกิน ๔ นิ้ว ยาวไม่เกิน ๒ เมตรความยาวของหางไม่เกิน ๖ เมตรและบรรจุส่วนผสมดินประสิวและผงถ่าน (คาร์บอน)น้ำหนักไม่เกิน ๓๐ กิโลกรัม๔.๓ฐานสำหรับจุดบั้งไฟ ต้องมีความชันหรือความลาดเอียงเมื่อเทียบกับพื้นฐานจุดและปล่อยไม่น้อยกว่า ๗๕ องศา และไม่เกิน ๑๐๕ องศา๔.๔ขนาดเส้นผ่าศูนย์กลางของตะไล ต้องมีขนาดไม่เกิน ๑๒ นิ้ว๔.๕จำนวนในการจุดและปล่อยหรือกระทำการอย่างใดเพื่อให้บั้งไฟ และตะไลหรือวัตถุอื่นใดที่คล้ายคลึงกันขึ้นไปสู่อากาศในแต่ละสถานที่ ให้จุดได้ไม่เกิน ๒บั้ง ต่อ หมู่บ้านหรือชุมชน เว้นแต่มีเหตุจำเป็นตามประเพณีและวัฒนธรรมท้องถิ่นนายอำเภอแห่งท้องที่อาจเพิ่มจำนวนตามที่เห็นสมควรได้๕.สถานที่จุดและปล่อยหรือกระทำการอย่างใดเพื่อให้บั้งไฟ และตะไลหรือวัตถุอื่นใดที่คล้ายคลึงกันขึ้นไปสู่อากาศ๕.๑จะต้องอยู่ห่างจากเขตที่พักอาศัย ไม่น้อยกว่า ๑๐๐ เมตร๕.๒จะต้องอยู่ในเขตองค์กรปกครองส่วนท้องถิ่น ตำบล หมู่บ้าน หรือชุมชน ที่จัดงานบุญประเพณีบั้งไฟเดือนหกหรือเดือนเจ็ด๕.๓จะต้องไม่อยู่ในเส้นทางการบินรวมทั้งไม่อยู่ในเขตปลอดภัยทางเดินอากาศโดยเฉพาะบริเวณท้องที่อำเภอท่าบ่ออำเภอศรีเชียงใหม่ อำเภอโพธิ์ตาก และอำเภอสระใครอำเภอแห่งท้องที่จะต้องแจ้งประสานข้อมูลการบินกับสนามบิน ท่าอากาศยาน ศูนย์ควบคุมการบินก่อนการพิจารณาอนุญาตทุกครั้ง๕.๔สถานที่จุด ปล่อย และรัศมีการตกของบั้งไฟ และตะไลหรือวัตถุอื่นใดที่คล้ายคลึงกันต้องไม่อยู่ในบริเวณที่เสี่ยงต่อการเกิดอัคคีภัยสายไฟ คลังน้ำมัน ชุมชน และสถานที่สำคัญต่าง ๆทั้งนี้ในกรณีองค์กรปกครองส่วนท้องถิ่น ตำบล หมู่บ้าน หรือชุมชนแห่งใดไม่มีสถานที่จุดและปล่อยหรือกระทำการอย่างใดเพื่อให้บั้งไฟ และตะไลหรือวัตถุอื่นใดที่คล้ายคลึงกันขึ้นไปสู่อากาศตามข้อ ๕.๒ ถึงข้อ ๕.๔ให้จัดหาสถานที่ใกล้เคียงท้องที่ดังกล่าวตามที่นายอำเภอแห่งท้องที่เห็นสมควร๖. มาตรการในการป้องกันมิให้มีการเล่นการพนัน๖.๑ห้ามจัดให้มีการเล่นพนันขันต่อในการจุดและปล่อยบั้งไฟ และตะไลหรือวัตถุอื่นใดที่คล้ายคลึงกันขึ้นไปสู่อากาศหากมีการเล่นการพนันและถูกดำเนินคดีในการอนุญาตครั้งใดให้งดการอนุญาตให้จุดและปล่อยบั้งไฟ และตะไล หรือวัตถุอื่นใดที่คล้ายคลึงกันขึ้นไปสู่อากาศในงานประเพณีบุญบั้งไฟเดือนหกหรือเดือนเจ็ดขององค์กรปกครองส่วนท้องถิ่นตำบล หมู่บ้าน หรือชุมชนที่ได้รับอนุญาตนั้นในปีถัดไป๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์อื่นใด อันเป็นการบ่งชี้ถึงการบอกเวลาการขึ้นลงหรือความสูงต่ำของบั้งไฟ หรือตะไล หรือกระทำการอื่นใดอันเป็นการชี้ขาดให้แพ้ชนะกัน๖.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๖.๔ห้ามจำหน่ายบัตรค่าเข้าชม หรือเรียกเก็บค่าเข้าชมในการจุดและปล่อยบั้งไฟและตะไลหรือกระทำการอื่นใดในลักษณะแอบแฝงเพื่อเก็บค่าเข้าชม เช่นจัดให้มีการเรี่ยไรหน้างาน การแจกซองฎีกาผ้าป่า หรือการตั้งตู้บริจาค๗. มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยบั้งไฟ และตะไล หรือวัตถุอื่นใดที่คล้ายคลึงกันขึ้นไปสู่อากาศและให้ปิดประกาศใบอนุญาตดังกล่าวในสถานที่จุดและปล่อย๗.๒ให้ผู้ได้รับอนุญาต นำเลขที่ใบอนุญาตกำกับบั้งไฟ ตะไลหรือวัตถุอื่นใดที่คล้ายคลึงกัน แล้วแต่กรณี ไปเขียนหรือแสดงไว้บนบั้งไฟ และตะไลหรือวัตถุอื่นใดที่คล้ายคลึงกันในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๗.๓ผู้ได้รับอนุญาตต้องจัดสถานที่จุดและปล่อยให้มีความปลอดภัยโดยให้ประชาชนที่เข้าชมอยู่ห่างจากฐานจุดและปล่อยบั้งไฟ ตะไลหรือวัตถุอื่นใดที่คล้ายคลึงกัน ไม่น้อยกว่า ๒๐๐ เมตร๗.๔ผู้ได้รับอนุญาตให้จุดและปล่อยบั้งไฟ และตะไลหรือวัตถุอื่นใดที่คล้ายคลึงกันขึ้นไปสู่อากาศ ต้องจัดให้มีผู้ประสานงานที่สามารถติดต่อได้ทางโทรศัพท์อย่างน้อย๒ คน เพื่อทำหน้าที่ในการแจ้งศูนย์ควบคุมการบินตลอดเวลาที่มีการจุดและปล่อยพร้อมทั้งแจ้งให้ศูนย์ควบคุมการบินทราบ เมื่อเสร็จสิ้นการจุดและปล่อยรวมทั้งให้ปิดประกาศรายชื่อผู้ประสานงานพร้อมหมายเลขโทรศัพท์ในสถานที่ที่อนุญาตให้จุดและปล่อย๘. ผู้ใดกระทำการจุดและปล่อยบั้งไฟ และตะไลหรือวัตถุอื่นใดที่คล้ายคลึงกันขึ้นไปสู่อากาศโดยไม่ได้รับอนุญาตหรือกระทำการนอกสถานที่ที่ได้รับอนุญาต หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙๙. ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่ชีวิตและทรัพย์สินของประชาชนอากาศยาน ชุมชน และสถานที่สำคัญต่าง ๆ๑๐.[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๐ เมษายน พ.ศ.๒๕๖๑รณชัย จิตรวิเศษผู้ว่าราชการจังหวัดหนองคายปวันวิทย์/จัดทำ๔ มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๙๖ง/หน้า ๒๓/๒๗ เมษายน ๒๕๖๑